text: Ambulancer: BIOS henter direktør i København
  28 november 2014 kl. 06.24
  BIOS Ambulance Services, som skal overtage ambulancekørslen i Syddanmark fra Falck, har hentet sin første danske direktør. Det skriver beredskabsinfo.dk.
  BIOS Ambulance Services har ansat Morten Hansen som selskabets første danske direktør. Morten Hansen kommer fra en stilling som operationschef i Københavns Brandvæsen, og han skal nu stå i spidsen for opbygningen af det hollandske selskabs organisation i Danmark, herunder etableringen af et stort antal ambulancestationer i Region Syddanmark. Det skriver beredskabsinfo.dk.
  Morten Hansen har tidligere været ansat i Falck og Beredskabsstyrelsen, ligesom han driver et rådgivningsfirma på sikkerhedsområdet.
  BIOS overtager i september 2015 ambulancekørslen i størstedelen af Region Syddanmark fra Falck, og selskabet vil få hovedkontor i Odense.
  BIOS henter direktør hos Københavns Brandvæsen http://t.co/NexayTvzMp
  
  